S-280/2019

Dómur:

Mál þetta, sem var tekið til dóms 22. ágúst 2019, höfðaði lögreglustjórinn á Suðurnesjum með ákæru dags. 15. apríl 2019, á hendur G-kk-þgf K-kk-þgf, kt. 0000000000, [...]:;,,fyrir eftirtalin brot gegn umferðarlögum:

I.

Með því að hafa, laugardaginn 5. janúar 2019, ekið bifreiðinni [...] á Vesturgötu, Reykjanesbæ, undir áhrifum ávana og fíkniefna sem bönnuð eru á íslensku yfirráðasvæði (40 ng/ml kókaín og 6,9 ng/ml af tetrahýdrókannabínóli í blóði) og því ekki verið fær um að stjórna bifreiðinni örugglega.

Telst háttsemi þessi varða við 1. mgr. sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

II.

Með því að hafa, fimmtudaginn 24. janúar 2019, ekið bifreiðinni [...] á Grænásvegi, Reykjanesbæ, undir áhrifum ávana og fíkniefna sem bönnuð eru á íslensku yfirráðasvæði (1,8 ng/ml tetrahýdrókannabínól í blóði) og því ekki verið fær um að stjórna bifreiðinni örugglega.

Telst háttsemi þessi varða við 1. mgr. sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar. Þess er jafnframt krafist að ákærða verði gert að sæta sviptingu ökuréttar, sbr. 1. mgr. 101. gr. og 102. gr. umferðarlaga nr. 50/1987, sbr. lög nr. 44/1993 og lög nr. 66/2006.“

Ákærði sótti ekki þing við þingfestingu málsins 22. ágúst 2019 og boðaði ekki forföll en í fyrirkalli sem var ásamt ákæru löglega birt 11. júlí 2019 var tekið fram að yrði ekki sótt þing af hans hálfu mætti hann búast við því að fjarvist hans yrði metin til jafns við það að hann viðurkenndi að hafa framið þau brot sem hann væri ákærður fyrir og að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Með vísan til ofanritaðs og gagna málsins að öðru leyti telur dómurinn þannig sannað að ákærði hafi framið þau brot sem ákært er út af og eru brot hans réttilega heimfærð til refsiákvæða í ákærunni.

Ákærði er [...] og á að baki sakaferil sem nær aftur til 2012 samkvæmt framlögðu sakavottorði. Við ákvörðun refsingar ákærða í máli þessu hefur eftirfarandi áhrif: Ákærði gekkst undir viðurlagaákvörðun 8. nóvember 2012 þess efnis að hann samþykkti greiðslu 500.000 króna sektar og að sæta tveggja ára ökuréttarsviptingu, meðal annars fyrir akstur undir áhrifum ávana og fíkniefna og fíkniefnalagabrot. Ákærði gekkst undir tvær sektargerðir lögreglustjóra 4. maí 2015 þess efnis að ákærði samþykkti greiðslu samtals 468.000 króna sektar og að sæta samtals þriggja ára ökuréttarsviptingu fyrir akstur án þess að hafa endurnýjað ökuskírteini sitt, akstur undir áhrifum ávana og fíkniefna og fíkniefnalagabrot. Með dómi 30. maí 2016 var ákærði dæmdur í 75 daga fangelsi, skilorðsbundið til tveggja ára, fyrir fíkniefnalagabrot. Með dómi 28. júní 2017 var ákærði sakfelldur fyrir fíkniefnalagabrot og dæmdur í þriggja mánaða fangelsi, skilorðsbundið til tveggja ára. Með broti sínu rauf ákærði skilorð áðurnefnds dóms frá 30. maí 2016 og var dómurinn því dæmdur upp og ákærða gerð refsing í einu lagi í málinu.

Með brotum þeim sem ákærði hefur verið sakfelldur fyrir í máli þessu hefur ákærði rofið skilorð framangreinds dóms frá 28. júní 2017. Verður dómurinn því tekinn upp og ákærða gerð refsing í einu lagi sbr. 60. og 77. gr. almennra hegningarlaga nr. 19/1940.

Samkvæmt því sem að framan greinir um sakaferil ákærða og að brotum hans virtum, sbr. 77. gr. almennra hegningarlaga nr. 19/1940, þykir refsing hans réttilega ákveðin 135 daga fangelsi. Ákærði hefur nú rofið skilorð öðru sinni á skömmum tíma, og þykir því ekki fært að skilorðsbinda refsinguna að neinu leyti.

Með vísan til framangreinds ber, í samræmi við kröfugerð ákæruvalds og með vísan til 101. gr. og 102. gr. umferðarlaga nr. 50/1987, að svipta ákærða ökurétti ævilangt frá birtingu dóms þessa að telja.

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða allan sakarkostnað málsins sem, samkvæmt framlögðu yfirliti sækjanda um slíkan kostnað og með stoð í öðrum gögnum málsins, nemur samtals 326.945 krónum.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, G-kk-nf K-kk-nf, sæti fangelsi í 135 daga.

Ákærði er sviptur ökurétti ævilangt frá birtingu dóms þessa að telja.

Ákærði greiði 326.945 krónur í sakarkostnað.

M-kvk-nf H-kvk-nf H-kvk-nf

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða allan sakarkostnað málsins sem, samkvæmt framlögðu yfirliti sækjanda um slíkan kostnað og með stoð í öðrum gögnum málsins, nemur samtals 326.945 krónum.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

Ákærði, G-kk-nf K-kk-nf, sæti fangelsi í 135 daga.

Ákærði er sviptur ökurétti ævilangt frá birtingu dóms þessa að telja.

Ákærði greiði 326.945 krónur í sakarkostnað.

M-kvk-nf H-kvk-nf H-kvk-nf